
Perduoti Šiaulių miesto savivaldybės (toliau – Savivaldybė) biudžetinei įstaigai kompleksinių paslaugų namams „Alka“ (toliau – kompleksinių paslaugų namai „Alka”) valdyti, naudoti ir disponuoti juo patikėjimo teise Savivaldybei nuosavybės teise priklausantį nekilnojamąjį turtą – ketverius grupinio gyvenimo namus esančius Energetikų g. 13, Šeduvos g. 30, Ramunių g. 19, Gegužių g. 6, Šiauliuose. 

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Savivaldybei nuosavybės teise priklausančio turto perdavimo sąlygas ir tvarką.
Teikiamu Tarybos sprendimo projektu siūloma perduoti kompleksinių paslaugų namams „Alka” valdyti, naudoti ir disponuoti juo patikėjimo teise Savivaldybei nuosavybės teise priklausantį nekilnojamąjį turtą – keturis grupinio gyvenimo namus. Turtas įsigytas įgyvendinant Europos Sąjungos lėšomis finansuojamą projektą Nr. 08.1.1-CPVA-V-427-15-0005 „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Šiaulių mieste“. Projekto tikslas - sukurti Savivaldybėje sąlygas, reikalingas veiksmingam perėjimui nuo institucinės globos prie bendruomenėje teikiamų paslaugų. Viena iš projekte numatytų veiklų – sukurti keturis grupinio gyvenimo namus (GGN) Savivaldybės valdomuose sklypuose (bendras vieno namo plotas – apie 230 kv. m, statybos rūšis - nauja statyba) Ramunių g. 19, Šiauliai; Energetikų g. 13, Šiauliai; Šeduvos g. 30 Šiauliai Gegužių g. 6 Šiauliai. 
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus nekilnojamąjį turtą kompleksinių paslaugų namams „Alka” bus sukurtos sąlygos, reikalingos veiksmingam perėjimui nuo institucinės globos prie bendruomenėje teikiamų paslaugų.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

